**2022 M. LIETUVOS KOSMINIŲ MODELIŲ ČEMPIONATAS**

**I. ČEMPIONATO ORGANIZATORIUS**

1.1. Čempionatą organizuoja Lietuvos aeroklubas, Lietuvos Aviamodelių Sporto Federacija ir Lietuvos mokinių neformaliojo švietimo centras.

1.2 Čempionato vadovas:

Povilas Karalkevičius

Tel. nr.: 862083653

El. p.: povilas.karalk@gmail.com

1.3. Čempionato vyr. teisėjas: Tomas Erslavas

**II. ČEMPIONATO TIKSLAS IR UŽDAVINIAI**

2.1.Nustatyti geriausius Lietuvos kosminio modeliavimo sportininkus.

2.2. Tobulinti kosminio modeliavimo sportinkų įgudžius bei kelti jų kvalifikaciją.

2.3. Populiarinti kosminių modelių sportą, propaguoti astronautiką, skleisti kosminių modelių technikos žinias.

**III. DATA IR VIETA**

3.1. Čempionatas organizuojamas: 2022 m. gegužės 21 dieną.

3.2. Čempionatas vykdymo vieta: Madžiūnai, Trakų rajono sav., [Vilniaus apskritis](https://lt.wikipedia.org/wiki/Vilniaus_apskritis).

**IV. DALYVIAI**

4.1. Čempionate gali dalyvauti Lietuvos sportininkai.

4.2. Dalyviai privalo turėti veikiančią ir saugią įranga, kuri turi atitikti tai klasei keliamus reikalavimus pagal galiojantį FAI kodeksą. (Raketos modelio ilgis, skersmuo, skiriamieji ženklai ir kt.).

4.3. Už nepilnamečius sportininkus, jų saugumą, treniruočių, varžybų ir laisvalaikio metu atsako komandų vadovai arba juos lydintys asmenys.

4.4. Čempionate bus varžomasi atitinkamose klasėse: S6A, S9A, S7.

**V. ČEMPIONATO REGISTRACIJA**

5.1. Registracija vykdoma nuo kvietimo paskelbimo dienos iki varžybų pirmo turo pradžios paskelbimo.

5.2. Dalyviai norintys užsiregistruoti turi pateikti dalyvavimo prašymą laisva forma varžybų vadovo nurodytais kontaktais iki 5.1 punkte nurodytos registracijos termino pabaigos.

5.3. Dalyvio mokestis netaikomas.

5.4. Užsiregistruodami sportininkai patvirtina, jog su nuostatais yra susipažinę.

**VI. BENDROSIOS NUOSTATOS**

6.1. Čempionatas organizuojamas laikantis FAI sportinio kodekso.

6.2. Čempionato atskirų kosminių modelių klasių varžybos laikomos įvykusiomis jei jose atitinkamai dalyvauja ne mažiau nei 3 sportininkai.

6.3. Čempionato metu numatomi pagrindiniai 3 skrydžio turai kiekvienoje kosminių modelių klasėje. Esant vienodam taškų skaičiui vykdomi papildomi finaliniai skrydžiai.

6.4. Dėl nepalankų oro sąlygų vyr. teisėjas gali daryti varžybų tvarkaraščio, skridimo laiko bei turų skaičiaus pakeitimus.

6.5. Čempionatas laikomas įvykusiu jei pavyksta pilnai įvykdyti skrydžius bent vienoje kosminių modelių klasėje.

**VII. DARBOTVARKĖ**

|  |  |  |
| --- | --- | --- |
| **DATA** | **LAIKAS** | **DARBOTVARKĖ** |
| 2022-05-21 | 9:20 - 9:50 | Dalyvių atvykimas, registracija, pasiruošimas. |
| 9:50 - 10:00 | Čempionato atidarymas |
| 10:00 - 12:30 | S9A modelių startai |
| 12:30 - 13:30 | Pietų pertrauka |
| 13:30 - 16:00 | S6A modelių startai |
| 15:00 - 16:30 | S7 modelių startai |
| 16:30 - 17:00 | Varžybų uždarymas, nugalėtojų apdovanojimai |

**VIII. REZULTATŲ VERTINIMAS IR APDOVANOJIMAI**

8.1. Skrydžio laikus fiksuoja čempionato teisėjai, rezultatų skaičiavimą atlieka vyr. sekretorius, skrydžio startus prižiūri vyr. teisėjas.

8.2. Čempionato metu yra varžomasi vienoje įskaitoje – asmeninėje.

8.3. Nugalėtojais skelbiami daugiausiai taškų surinkę sportininkai.

8.4. Nugalėtojas(ai) ir prizininkai apdovanojami medaliais ir diplomais.

8.5. Asmeniniai rezultatai įeina į bendrą Lietuvos reitingo įskaitą, kuriais remiantis sudaroma Lietuvos rinktinės sudėtis.

**IX. PROTESTAI**

9.1. Pretesatai dėl čempionato organizavimo, rezultatų ir jų vertinimo privalo būti pateikti praėjus ne vėliau kaip valandai po paskutinio oficialaus varžybų turo pabaigos.

9.2. Protestus vertina ir sprendžia vyr. teisėjas, esant būtinybei tariamasi su Lietuvos Aviamodelių Sporto Federacijos atstovais (viceprezidentais).

9.3. Sprendimas dėl protesto privalo būti pateiktas iki galutinių varžybų rezultatų pateikimo ir apdovanojimų.

X. **ČEMPIONATO PARTNERIS**

10.1. Švietimo, mokslo ir sporto ministerija.